Sal-lejla għad m’hemm l-ebda konferma uffiċjali dwar jekk fi tmiem din il-ġimgħa d-Dukessa ta’ Cambridge, Kate Middleton hix ġejja Malta jew le għaċ-ċelebrazzjonijiet li se jfakkru l-ħamsin sena mill-indipendenza. Fil-midja Ingliża, qed ikun irrapportat li d-deċiżjoni se tittieħed minn Kate u t-tobba llejla u possibbilment titħabbar għada. Wara li fl-aħħar jiem sar magħruf li Kate Middleton qed tistenna t-tieni wild, ma kinitx qed tkun f’sikkitha filgħodu u fid-dawl ta’ dan, żdiedu l-ispekulazzjonijiet li se tħassar l-ewwel żjara waħedha barra r-Renju Unit u minflok se jiġi l-Prinċep Harry. Skont il-programm uffiċjali, ir-rappreżentant tar-Reġina Eliżabetta t-Tieni, se jasal Malta s-Sibt ghal żjara ta’ jumejn bi programm ta’ diversi attivitajiet bħala parti miċ-ċelebrazzjoni uffiċjali.